Wrap Panel Virtualization - CodeProject 11,715,043 members (69,653 online)
CPOL 23K 3.5K 35
Last Visit: 31-Dec-99 18:00 Last Update: 2-Sep-15 9:59Refresh1 Week 5 – toortsie.com
Julie 4, 2019 Julie 3, 2019 ~ Toortsie
Vier weke van herstel is verby en ek is in week vyf.
In week vyf mag ons dat ons liggaam ons lei, maar ons mag niks oordoen nie. Ons moet genoeg rus en gebalanseerd eet. En ons mag self motor bestuur, ek neem aan vir kort rukkies, want as ons Kaap toe wil ry, slegs as passasier. Ons mag begin huiswerk doen, selfs wasgoed ophang, en begin stap. Ja! Ja, ek mag begin stap! Tien minute per dag vir twee dae, dan 25 minute per dag vir drie dae en dan 30 minute per dag vir twee dae. Prys die Here!
Ek het my tot nou toe mooi gedra, baie gerus, my besig gehou op die bed. Soms het ek dalk onbewustelik wel iets gedoen wat ek nie eintlik moet doen nie. Ek het nie pyn nie, behalwe nog vir ‘n stekie hier en daar. Ek dink dit gaan goed.
Ek het die huisarres redelik goed hanteer, alhoewel die draad maar soms kort was. Sondagmiddag het my eerste stukkie gaan stap, met manlief aan my sy. Maandag net vinnig in Napier na die winkel langsaan gestap. Gister was dit koud en winderig, geen stappery nie. Toe, vanoggend, skyn die son, dis ‘n lieflike wintersdag. Wonderlik! Die stappie was fantasties. Net tien minute, soos die voorskrif, maar dit het gevoel of ‘n gevange vrygelaat is. Sjoe! Daar is vordering! 🙂
Intussen belowe ek ek gedra my steeds goed. Ek kyk mooi na myself. ‘n Vinnige uitstappie na die skryfbehoeftewinkel is genoeg vir een slag en een dag en dan vra my liggaam om te rus. ‘n Klein bietjie rekenaarwerk en rus. Wasgoed in die masjien gooi en rus en dan is Maria genadiglik hier om dit op te hang. ‘n Nuwe resep uittoets verrig ook wondere. 🙂
Die huisarres is beslis gelig, die slotte is oopgesluit, hier is ‘n bietjie meer beweegruimte. Dankie tog, daar is lig in die tonnel. 🙂
Ek het nie by alles uitgekom wat ek wou nie, ek het gedink my borduurwerk en skoonseun se gebreide trui sou klaar wees, maar helaas.
‹ PreviousDie uitdaging van blogging
Next ›Die Towerinne vier fees
26 thoughts on “Week 5”
Julie 4, 2019 om 6:03 vm
Die tyd het eintlik vinnig verby gegaan….is bly dinge raak nou weer normaal daai kant
Julie 4, 2019 om 8:11 vm
Ja, daar’s lig in die tonnel.
Julie 4, 2019 om 7:31 vm
Ampertjies daar, Toortsie. Ek is so bly saam met jou.
Julie 4, 2019 om 7:44 vm
Dankbaar saam met jou oor daardie heerlike stappie! Welgedaan, Toortsie, dat jy jou so mooi gedra ❤
Ek gaan vandag weer stap.
Julie 4, 2019 om 8:44 vm
Is die natuur nie ‘n fantastiese aansporing om gesond te word nie? Ek is ook nou op pad strand toe na twee weke se stapdroogte. Ek het nog seer hier en daar en die griep het my ietwat lam gelaat, maar nou raak ek kriewelrig.
Julie 4, 2019 om 9:02 vm
Ek glo dat die oefening daai kriewelrigheid wegvat en dan word jy sommer gouer gesond ook.
Julie 4, 2019 om 11:12 vm
Ek dink jy’s reg. Ek het so pas teruggekeer van my oggendlopie langs die strand en sommer ‘n hele bord kos opgeëet.
Julie 4, 2019 om 12:12 nm
Ek gaan nou gou!
Julie 4, 2019 om 1:01 nm
Het nou ‘n bietjie verder gestap as gister, ek hou dit maar nog op die gelykpad. Het vriendin gehad wat kom kuier het en gou iets warm gemaak om te eet. Nou is ek eers weer pê.
Julie 4, 2019 om 1:03 nm
Dis beter as jy jou kragte stadig opbou – elke dag ‘n bietjie. Rus is nog baie belangrik.
Julie 4, 2019 om 1:28 nm
Ek doen dit so, tot ek sien dat Vuurvliegie weer ‘n woordsnoer uitgedink het. Ai toggie, wat wag op ons? Laat ek loop loer!
Julie 4, 2019 om 9:25 vm
Ek haal my hoed af vir jou. Hierdie kon nie ‘n maklike pad gewees het nie, maar jy laat dit soos soet koek klink. ❤️🤗
Julie 4, 2019 om 10:17 vm
Ek belowe dit was nie maklik nie. Onthou beide ek en my man was erg onder die mes deur. Met God se hulp is alles moontlik.
Julie 5, 2019 om 9:12 vm
Ek glo jou deur en deur. Sterkte vir die laaste paar dae ❤️
Julie 5, 2019 om 9:24 vm
Julie 4, 2019 om 9:29 vm
Dis wonderlik hoe jou liggaam vir jou wys dis nou tyd vir n bietjie beweeg. Daardie klaarmaak van projekte is ook deel van dat jy nie heeltemaal nog reg is vir die werk nie. Ek is bly jy het goed uitgehou en dat jy nou stadig weer kan rondbeweeg.
Julie 4, 2019 om 10:59 vm
Sien hoe vinnig het dit gegaan… en ons het nog nie eers tyd gekry om krabbel te speel nie. Ampertjies oor die perd se rug!!!
Ek wag nog vir jou.
Julie 4, 2019 om 3:06 nm
Moet nou Vuurvliegie se puzzle doen 🤗
Julie 4, 2019 om 4:44 nm
‘n Puzzle is dit gewis.
Julie 4, 2019 om 6:02 nm
Trots op jou jy het mooi gehou. Jy sal die vrugte pluk..
Julie 4, 2019 om 6:05 nm
Dankie, ek hoop van harte so. 🙂 ‘n Mens doen soms onbewustelik verkeerd.
Julie 5, 2019 om 11:12 vm
Jy is sommer great Toortsie, so bly jy amper daar. Moet niks pyn goed in dag drink as jy nog doen nie, pyn goeie indikasie of jy iets kan of nie kan doen nie. Jy is great🌻🌻🌻
Julie 5, 2019 om 11:24 vm